cyanic-selkie/wikianc huggingface dataset:
Pauliina Puurila
Pauliina Puurila on ollut euroviisuehdokkaana vuonna 2011 ja osallistunut ensimmäiseen UMK-kilpailuun vuonna 2012.
Pauliina Puurilalla on kolme lasta ja hän on avoliitossa näyttelijä Esa Latva-Äijön kanssa.
Huomionosoitukset
Suomen Teatterijärjestöjen Keskusliitto myönsi Pauliina Puurilalle pronssisen ansiomerkin vuonna 2016.
Envision Racing
Kausi 2015−2016
7. toukokuuta 2015 ilmoitettiin Virgin Racingin ja Citroënin yhteistyösopimuksesta kaudeksi 2015–2016. Talli sai uudeksi nimekseen DS Virgin Racing.
Bird jatkoi tallin kuljettajana myös sarjan toisella kaudella. Toiseksi kuljettajaksi talli palkkasi ranskalaisen entisen Formula 1 -kuljettajan Jean-Éric Vergnen, joka ajoi edellisellä kaudella Andrettilla.
Kausi 2016−2017
Kaudella 2016–2017 tallin kuljettajina ajoivat brittiläinen Sam Bird ja argentiinalainen José María López.
Talli oli lopputuloksissa neljäs. Bird voitti kauden aikana kaksi kilpailua, molemmat New Yorkissa ajetut kilpailut. Muut palkintosijat olivat kaksi kahdetta sijaa (Bird Marokossa ja López Pariisissa) ja yksi kolmas sija (Bird Meksikossa).
Kausi 2018−2019
Kaudella 2018−2019 tallin kuljettajina ajoivat brittiläinen Sam Bird ja alankomaalainen Robin Frijns.
Talli keräsi kauden aikana 191 pistettä ja oli sarjan kolmas. Kyseessä oli tallin historian paras pistesaldo. Kauden aikana talli voitti kolme osakilpailua: Santiagossa voitti Bird ja Frijns voitti Ranskassa ja New Yorkissa. Frijns oli Hongkongin kilpailussa kolmas. Marokossa Bird ajoi tallin kauden ainoan paalupaikan. Samassa kilpailussa Frijins oli toinen ja Bird kolmas. Marokosta saadut 36 pistettä olivat uusi yhden kilpailun piste-ennätys tallille.
Kausi 2019−2020
Kaudella 2019−2020 tallin kuljettajina jatkoivat brittiläinen Sam Bird ja alankomaalainen Robin Frijns.
Kauden aikana talli keräsi 121 pistettä ja oli sarjassa neljäs. Kauden ainoa voitto tuli Saudi-Arabian avauskilpailusta.
Kausi 2020−2021
Kaudella 2020−2021 tallin kuljettajina ajoivat alankomaalainen Robin Frijns ja uusiseelantilainen Nick Cassidy.
Kauden aikana talli keräsi 165 pistettä ja oli sarjassa viides, mikä oli huonoin sijoitus sitten sarjan ensimmäisen kauden. Virgin Racing jäi ensimmäistä kertaa kauden aikana ilman voittoa. Parhaat sijoitukset olivat neljä kahdetta sijaa.
Kausi 2021−2022
Kaudella 2021−2022 tallin kuljettajina jatkavat alankomaalainen Robin Frijns ja uusiseelantilainen Nick Cassidy.
DJ
pienoiskuva|250px|Ruotsalainen DJ Carl B. DJ (lyhenne englannin kielen sanoista disc jockey, suomeksi usein tiskijukka tai levyjuontaja) on henkilö, joka soittaa yleisölle musiikkia esimerkiksi äänilevyiltä, tietokoneelta tai muulta äänilähteeltä. DJ voi soittaa niin radiossa, yökerhoissa, kuin erilaisissa juhlissa tai muissa tapahtumissa.
Mitä DJ tekee?
pienoiskuva|250px|DJ:n työkaluinaan käyttämät kaksi levysoitinta ja mikseri. pienoiskuva|250px|[[Pioneer Corporation|Pioneerin valmistama DVJ1000.]] pienoiskuva|Pioneer DJ Digital Controller DJ:n tehtävä on huolehtia yleisön viihtymisestä. DJ:n toimenkuva riippuu siitä missä musiikkia soitetaan. Ravintolassa/diskossa pääpaino on koko yleisön viihtyvyydellä, joten musiikkia pitää yleensä soittaa monipuolisesti ja soittaa toivekappaleita. Klubeilla ja tanssitapahtumissa DJ soittaa sellaista musiikkia josta itse pitää. Tämän vuoksi samassa tilassa voi illan aikana musiikkityyli vaihtua useita kertoja tiskijukkien vuorotellessa. Myös niin sanottu ”yleisön lukeminen” on tärkeä DJ:n taito, eli DJ:n täytyy osata lukea ihmisten liikettä ja eläytyä sen mukaisesti. Hän myös soittaa äänilevyjä. Yleensä tapahtuma sijoittuu iltakahdeksan ja aamuneljän välille ja työajat ovat siten hyvin vaihtelevia. DJ:t hankkivat levynsä itse, mikä on luonnollisesti kallista, sillä DJ joutuu ostamaan levyjä jatkuvasti voidakseen seurata musiikin tuoreimpia tyylisuuntia ja uusimpia esiintyjiä.
Levyjä saattaa joutua hankkimaan erikoistilauksina jos tavoitteena on kattava ja laadukas kokoelma joitain rajatumpia tyylisuuntia. Usein DJ:t kilpailevat levyvalikoimalla. Usein levystä ei oteta isoja painoksia, varsinkin jos ne julkaistaan epävirallisesti white labeleina, joten jokainen ei aina saa haluamaansa,
DJ-käytössä perinteinen vinyylilevy on erittäin yleinen. Nykyiset cd-soittimet ovat kuitenkin niin monipuolisia, että usea aikaisemmin pelkästään vinyylilevyjä soittanut DJ on vaihtanut formaattia ja monet soittavatkin nykyisin cd-levyjä tai digitaalista musiikkia tietokoneavusteisesti jonkinlaisen dj-kontrollerin avulla.
DJ:t vaihtavat kappaletta lennossa siten, että seuraavana tuleva kappale säädetään soimaan samalla nopeudella soittimen nopeuden säätöä käyttäen yleisölle kuuluvan kappaleen kanssa. Tämä tehdään siten, että ykkösiskut jolla bassorumpu tavallisimmin on, kuuluvat samanaikaisesti. Seuraavaa kappaletta DJ kuuntelee eli monitoroi kuulokkeillaan, mutta yleisö ei vielä tällöin kuule sitä. Kun kappaleet on saatu samaan tahtiin, voidaan niitä ruveta soittamaan päällekkäin ja lopuksi vanha kappale häivytetään kuuluvilta.
Levyjä voi soittaa myös samaan aikaan, jos ne sisältönsä puolesta soveltuvat tähän käyttöön. Jotkut DJ:t käyttävät useampaa kuin kahta levysoitinta samaan aikaan. Levysoittimen tukena joillakin yksittäisillä DJ:llä on myös rumpukone.
Nykypäivää
pienoiskuva|250px|Englantilainen DJ [[Fatboy Slim.]] DJ:stä tuli 1990-luvun aikana uusi tähti. Menestyneet nyky-DJ:t saattavat saada yhdestä muutaman tunnin esiintymisestä jopa kymmenien tuhansien eurojen palkkion ja heidän tallenteitaan myydään miljoonia vuosittain. Ammattikunnan edustajista onkin tullut suuriin rock-yhtyeisiin verrattavia esiintyjiä, jotka kiertävät esiintymässä maailmanlaajuisesti. Nykyisiä elektronisen musiikin DJ:tä ovat muun muassa Tiësto, David Guetta, Deadmau5, Skrillex, Hardwell, Flux Pavilion, Knife Party ja Martin Garrix mutta näiden lisäksi on vielä monia muita.
Näissä tapauksissa DJ käsite voi olla rajoittunut, sillä tähtiasemaan nousseilla dj:llä voi olla oma, selvästi tunnistettava sointimaailma edustamansa tyylin sisällä minkä lisäksi kappaleet ovat itse tuotettuja sekä luotuja, vaikka ne sisältävät tyylin ominaisia piirteitä. Tätä korostavat vierailevat usein nimekkäät laulusolistit. Toisaalta dj voi toimia myös jonkun artistin tai yhtyeen tuottajana sekä osallistua heidän kappaleittensa luomiseen. Tässä DJ voi muistuttaa pop- ja rock- musiikin säveltäjä/tuottaja -ryhmiä.
Tiskijukka-sanan synty
Helsingin Sanomat kirjoittaa seuraavasti:
Artek
Artek oy ab on vuonna 1935 perustettu modernin muotoilun myynti- ja markkinointiorganisaatio. Artekin perustivat Maire Gullichsen, Alvar Aalto, Aino Aalto ja Nils-Gustav Hahl. Ensisijaisesti Artek perustettiin Aallon huonekalujen markkinointiin ja myyntiin, mutta muiden valmistajien, kuten Knollin, Vitran ja Fritz Hansenin tuotteet otettiin jo varhain valikoimaan. Sittemmin yrityksen omaan mallistoon on otettu useiden muidenkin suunnittelijoiden huonekaluja ja muita esineitä.
Artek siirtyi ruotsalaisen sijoitusyhtiö Proventuksen omistukseen vuonna 1992. Sveitsiläinen huonekaluyritys Vitra AG osti yhtiön Proventukselta vuonna 2013.
Tuotanto ja myynti
thumb|Artekin lippulaivamyymälä Helsingin [[Keskuskatu (Helsinki)|Keskuskadulla.]] Artek osti sen huonekaluja Suomessa vuosikymmeniä valmistaneen Huonekalutehdas Korhosen liiketoiminnan itselleen vuonna 2014. Valaisimet valmisti vuosina 1953–1975 Valaistustyö Viljo Hirvonen / Valaistustyö Ky ja sittemmin Valaisinpaja sekä Cariitti Oy. Nykyään osa valaisimista valmistetaan ulkomailla, osa Suomessa, jossa niitä valmistaa Laaksonen & Poika. Artekilla oli tehdas Ruotsin Hedemorassa osoitteessa Callerholmsgatan 3. Tehdas aloitti toiminnan vuonna 1945. Rakennuksessa toimii nyt Österling Bygg Ab.
Artekin uustuotannossa olevia huonekaluja
Alkuperäiset valmistajat Avarte ym.
Suunnittelijoita
Artekin suunnittelijoita yrityksen historian aikana:
Nordsjön kartano
Nordsjön kartano on viheraluevaltainen Itä-Helsingin Vuosaaren peruspiirin osa-alue Vuosaaren sataman länsipuolella. Alueella ei asunut ketään vuoden 2018 lopussa. Vuoden 2017 lopussa alueella oli 74 työpaikkaa.
Nordsjön kartanon naapureina ovat osa-alueista Uutela etelässä, Aurinkolahti lounaassa, Keski-Vuosaari lännessä, Mustavuori pohjoisessa ja Niinisaari Vuosaaren satamineen pohjoisen ja idän suunnalla.
Historia
pienoiskuva|vasen|Kartanon puinen päärakennus
Rangellin hallitus
Rangellin hallitus oli Jukka Rangellin johtama koalitiohallitus, joka työskenteli 3. tammikuuta 1941 – 5. maaliskuuta 1943 yhteensä 790 päivän ajan. Hallituksen muodostivat Maalaisliitto, Kokoomus, Edistyspuolue, Suomen sosialidemokraattinen puolue, Ruotsalainen kansanpuolue ja Isänmaallinen kansanliike.
Nordsjön kartano
Historia
Nordsjön kartanon alueella sijaitsevan Vuosaaren kartanon historia ulottuu aina 1540-luvulle, jolloin ensimmäiset maininnat Vuosaaren neljästä kylästä ja niiden kahdeksasta tilasta kirjattiin Kustaa Vaasan veroluetteloihin. Näistä muodostettiin myöhemmin Vuosaaren ja Rastilan kartanonmaat. Vuoden 1710 maakirjan mukaan Vuosaaressa oli Backmansin ratsutilan eli Henriksbergin lisäksi kolme muuta ratsutilaa. 1757 annetun isojakoasetuksen seurauksena Backmansin rustholli, Vuosaaren kartano, sai isojaossa 1778 kaiken kaikkiaan 371 hehtaarin alueen maata.
Rangellin hallitus
Edellinen pääministeri Risto Ryti oli tullut valituksi uudeksi tasavallan presidentiksi joulukuussa 1940 ja hän antoi uuden hallituksen muodostamisen hyvän ystävänsä, Suomen Pankin johtokunnan jäsenen Jukka Rangellin tehtäväksi. Rangellilla ei kuitenkaan ollut sanottavaa poliittista eikä varsinkaan ulkopoliittista kokemusta. Ulkoministerinä jatkoi RKP:n Rolf Witting ja muutoinkin hallitus oli kokoonpanoltaan paljolti edeltäjänsä kaltainen. Suurin muutos hallituspohjaan oli Isänmaallisen kansanliikkeen mukaantulo Helsingin yliopiston taloushistorian professorin Vilho Annalan saadessa toisen kulkulaitosministerin salkun.
Järjestyksessään Rangellin hallitus oli Suomen 25. hallitus. Hallitus joutui heti vaikeuksiin evakkoja koskevan pika-asutuslain ja vastikemaakysymyksen osalta. Vastakkain olivat käytännössä maalaisliitto ja RKP. Koska ratkaisu ei tyydyttänyt RKP:tä, sisäministeri v. Born erosi jo keväällä hallituksesta.
Nordsjön kartano
Historia
Päärakennus on ollut vuokrattuna viime vuosikymmenet. Vuokralaisena oli ensin Diakonissalaitos, joka kunnosti puurakenteista päärakennusta ja muita alueen rakennuksia. Diakonissalaitoksen jälkeen kartanossa toimi Helsingin kaupungin päiväkoti. Kartanon omistaa Helsingin kaupunki ja kartanon alueelle ollaan laatimassa asemakaavamuutosta ja kaupunki yrittää myydä kartanoa muine rakennuksineen pois.
Rangellin hallitus
Hallituksesta tuli jatkosodan hallitus leimautuen vahvasti saksalaissuuntautuneeksi hallitukseksi. Ernst von Bornin tilalle toukokuussa 1941 sisäministeriksi tullut kokoomuksen ammattiministeri Toivo Horelli teki jopa päätöksen Saksan alueilta paenneiden juutalaisten luovuttamisesta saksalaisille. Luovutukset lopetettiin kuitenkin muun muassa sosiaaliministeri Karl-August Fagerholmin painostuksesta.
Kauppa- ja teollisuusministeriksi tuli heinäkuussa 1941 SDP:n vahva mies Väinö Tanner, joka oli elokuussa 1940 joutunut Neuvostoliiton painostuksesta eroamaan edeltäneen Rytin hallituksen kansanhuoltoministerin paikalta. Toukokuussa 1942 Tanner siirtyi Mauno Pekkalan paikalle valtiovarainministeriksi. Tannerin seuraajaksi kauppa- ja teollisuusministerinä tuli OTK:n johtaja Uuno Takki, joka oli siitä lähtien valtioneuvoston jäsenenä yhtäjaksoisesti lähes kahdeksan vuotta maaliskuuhun 1950 saakka.
Hallituksen ero liittyi Rytin presidenttikauden päättymiseen maaliskuussa 1943. Erotessaan Rangellin hallitus oli noussut hallitusten ikätilaston kolmannelle sijalle Kivimäen hallituksen ja Cajanderin kolmannen hallituksen jälkeen.
Endogeeniset prosessit
Endogeeniset prosessit ovat luonnonmaantieteessä ja geomorfologiassa maapallon sisäsyntyisiä prosesseja.
Ne ovat maan sisäisen lämpöenergian astenosfäärin konvektiovirtausten välityksellä aiheuttamia maanpintaan kohdistuvia toimintoja. Niihin kuuluvat litosfäärilaattojen liikkeet, vuorten poimutus, tulivuoritoiminta, maanjäristykset, lohkovuoristot ja maankohoaminen. Kiviainesten muuttuminen pitkien aikojen kuluessa muodostaa kiertokulun, jota kutsutaan endogeeniseksi kiertokuluksi tai kivien kiertokuluksi.
Maapallon pintaosista erottui ensimmäisen puolen miljardin vuoden aikana kevyitä mineraaleja muodostaen maapallon kuoren. Kaikkein keveimmistä syntyi pieniä alkumantereita joista myöhemmin kasvoivat nykyisen muotoiset mantereet. Kaikkialla maapallon kalliossa on merkkejä vuorijonojen poimutuksista, maanjäristyksistä sekä paikoin myös tulivuorenpurkauksista.
Endogeenisten tapahtumien synty
Maan syntyvaiheessa noin 4 570 miljoonaa vuotta sitten lämpötilan kohotessa nikkeli ja rauta alkoivat sulaa ja niiden muodostamat pisarat vajosivat Maan keskustaan syrjäyttäen kevyemmät aineet ja muodostaen maapallon kerroksellisen rakenteen. Kuun meteoriittitörmäykset loppuivat noin 3800 miljoonaa vuotta sitten Maan pintaosien jähmettyessä kivikehäksi, litosfääriksi. Kuoren kivikehä johtaa huonosti lämpöä. Maan sisäosa pysyy lämpimänä aineiden radioaktiivisen hajoamisen seurauksena. Kuumasta sisuksesta lämpöä kuitenkin kulkeutuu pintaan hitaiden virtausten ansiosta, jotka ovat pirstoneet kivikehän useaksi eri laataksi. Laatat liikkuvat usealla tavalla toisiinsa aiheuttaen sisäsyntyisiä ilmiöitä; poimuvuoristo, maanjäristys. Toisaalta muun muassa isostasian (~tasapainotila), jääkauden, 5–20 km:n syvyydessä vaikuttavien heikkojen maanjäristysten, seurauksena, myös Suomessa ilmenee maankohoamista.
Maapallon sisärakenne
200px|thumb|1 Mantereinen kuori 2 [[Keskiselänne|Valtameren keskiselänne 3 Subduktiovyöhyke 4 Ylempi vaippa, 5 Tulivuori 6 Alempi vaippa 7 Pluumi 8 Ulkoinen ydin 9 Sisempi ydin 10 Konvektiosolu 11 Litosfääri 12 Astenosfääri 13 Gutenberg-pinta 14 Moho-pinta ]] Maan sisärakenne jaetaan kemiallisen koostumuksensa perusteella kolmeen kehään: kuoreen, vaippaan ja ytimeen.
Maan kuori
Maan uloin kiinteä kerros muodostaa kuoren, jonka paksuus vaihtelee alueittain 35–45 km, mutta voi olla korkeiden vuoristojen alueella jopa 80 km. Mantereinen kuori koostuu piitä ja alumiinia sisältävistä kivilajeista joiden koostumus vaihtelee alueittain. Painavampi Maan mereinen kuori on vain 7 km basalttisesta laavakivestä muodostunutta, ja jota peittää sedimenttikerrokset.
Maan vaippa
Maan kuori kelluu vaipassa. Maan kuoren alla oleva, magnesiumista ja raudasta muodostuneen vaipan paksuus ulottuu lähes maapallon puoliväliin saakka 2 900 km:n syvyydelle. Vaippa muodostuu eri kerroksista: ylävaippa eli kivikehä (litosfääri), astenosfääri ja alavaippa. Astenosfäärin kiviaines on joustavaa, ja siinä tapahtuu hitaita ja pyörteisiä konvektiovirtauksia. Isostasian ansiosta vuoret ikään kuin kelluvat painavammassa vaipassa.
Maan ydin
Noin puolet maapallon säteestä kuuluu rautaa ja nikkeliä sisältävään kuumaan ytimeen, jossa nk. tärinäaallot (S-aalto) eivät etene. Ytimen lämpötila on noin 5 000 °C, mutta valtavan paineen takia se ei ole sulaa vaan kiinteää. Maan magneettisten ominaisuuksien perusteella ytimen on päätelty olevan raudan ja nikkelin seosta. Ulkoydin on sulaa – sisäydin on kiinteää.
Laattatektoniikka
Alfred Wegener esitti 1900 luvun alussa teorian siitä, että mantereet ovat kuuluneet joskus yhteen, mutta irtautuneet toisistaan, mutta Wegener ei selittänyt miten mantereet voisivat vaeltaa jäykässä litosfäärissä. Sittemmin modernit satelliittipohjaiset mittausmenetelmät osoittivat, että laatat liikkuvat muutamia senttimetrejä vuodessa (ks. Wikipedian artikkeli Mannerliikunnot). Lisäksi litosfäärilaattojen liikkumisesta ovat todisteena muun muassa mannerten muodot, fossiilit, jääkauden merkit ja merenpohjan nuoruus. Geologian ala, joka tutkii litosfäärilaattojen liikkeitä, nimitetään laattatektoniikaksi. Laattatektoniikan mukaan mantereet ovat irtautuneet joskus toisistaan, mutta niiden väliin on syntynyt merenpohja. Litosfääri laattojen liike muodostuu lämpötilaerosta ja painovoimasta (vajoamiveto). Mereisen ja mantereisen laatan törmäysalueita nimitetään alityöntövyöhykkeiksi. Laattojen loittonemiskohdat ovat yleensä valtamerten keskiselänteissä ja törmäyskohdat mantereiden reunalla.
Endogeenisten prosessien vaikutukset
Kivien ollessa erilaisissa olosuhteissa kuin missä ne ovat syntyneet voi tapahtua endogeenisia prosesseja, jotka muuttavat kivien rakennetta ja koostumusta. Tälläisiä prosesseja ovat esimerkiksi paineen vaikutuksesta johtuva muutos tai syvällä maan kuoressa tapahtuva sulaminen, joiden seurauksena syntyy metamorfisia kiviä. Tällöin kiviin kohdistuu fysikaalisia voimia, kuten korkea lämpötila ja paine, jotka aiheuttavat metamorfoosin. Tälläisten prosessien vaikutuksesta syntyneitä kivilajeja ovat esimerkiksi gneissi, kiilleliuske ja marmori.
Endogeeniset tapahtumat Suomessa
Suomen kallioperä sijaitsee kaukana endogeenisesti aktiivisista litosfäärilaattojen saumakohdista. Suomen kallioperä on peruskalliota ja Suomi kuuluu geologiselta rakenteeltaan Ruotsin, Norjan sekä Venäjän Karjalan ja Kuolan kanssa Fennoskandiaan. Se on Skandien vuoristoa lukuun ottamatta hyvin vanhaa, prekambrista kallioperää. Alueita, joissa peruskallio yltää kallioperän pintaan saakka, sanotaan kilpialueiksi; esim. Kanada, Afrikka ja Australia. Suurin osa Fennoskandiasta ei ole ollut lähes pariin miljardiin vuoteen pitkäaikaisen veden alla seurauksella, että sen kallioperä on ollut alttiina rapautumiselle ja kulutukselle. Aikoinaan syntyneet sedimenttikerrokset ovat pieniä rippeitä lukuun ottamatta kuluneet tai muuttuneet metamorfisiksi kivilajeiksi poimutuksissa. Tämän seurauksena peruskallio on Suomessa paikoin kallioina näkyvissä heti maaperäkerrosten alta. Suomen kallioperä koostuukin suurimmaksi osaksi gneissistä, jota on syntynyt kovassa kuumuudessa ja vuoriston poimuttuessa. Graniitin säännölliset kiteet ovat syntyneet magman jähmettyessä riittävän hitaasti yli kymmenen kilometrin syvyydellä miljoonien vuosien kuluessa. Vuorioston kuluessa graniitti on tullut esille. Fennoskandian kivien siirtymiä, vaelluksia ja alueen kiertymiä, on selvitetty kiviin tallentuneen magneettisuuden suunnan perusteella. Vaelluksen nopeus on ollut keskimäärin pari senttimetriä vuodessa.
Arkeeiset vuorijonot, maan repeäminen ja poimuttuminen
Ensimmäistä maailmankautta, joka alkoi Maan synnystä ja päättyi 2,5 miljardia vuotta sitten nimitetään arkeeiseksi ajaksi. Arkeeisen ajan aikana Maan kuori muodostui ja syntyi alkumantereita, jotka kasvoivat nopeasti. Arkeeisen ajan päätyttyä alkumantereen laidassa maankuori alkoi repeämään (vrt. esim. Itä-Afrikan hautavajoama Itä-Afrikan alueella tai Punainenmeri) ja siihen työntyi Maan vaipasta satoja kuutiokilometrejä basalttista laavaa. Repeämästä kasvoi meri, jonka rantavesiin kerrostui sedimenttejä kuten hiekkaa ja savea, ja jotka kovettuivat sedimenttikiviksi ja edelleen esim. kvartsiitiksi.
Laattojen rajat eivät ole pysyviä vaan ne häviävät mannerten törmätessä ja saumautuvat kiinni toisiinsa, tai revetessään muodostavat uusia laattoja. Noin 1,9 miljardia vuotta sitten laatan alityöntövyöhyke oli jälleen siirtynyt silloisen Fennoskandian laatan kilpialueen laitaan kun samaan aikaan lännestä vaeltaneen laatan mereinen osa painui kokonaan mantereisen laatan alle seurauksella, että laattojen mantereiset osat törmäsivät toisiinsa ja niiden reunat poimuttuivat vuoristoksi, Svekokarelidiksi. Eteläisen Suomen läpi aina Keski-Ruotsiin ulottuvaa osaa sanotaan Svekofennideiksi kun Karelidit on kulkenut Kaakkois-Suomesta Perämeren perukkaan ja Etelä-Lappiin. Rapakivi on suuren graniittimagman purkauksessa noin 1600 miljoonaa vuotta sitten syntynyt, jolla on taipumuksena rapautua karkeaksi soraksi.
Brian Kennedy
Brian Edward Patrick Kennedy (s. 12. lokakuuta 1966, Falls Road, Belfast, Pohjois-Irlanti) on irlantilainen laulaja, laulunkirjoittaja ja kirjailija.
KTU
thumb|KTU:n ensimmäisen albumin "8 Armed Monkey" kansikuva. KTU on suomalais-yhdysvaltalainen yhtye, jonka jäsenet ovat soittaneet tunnetuissa suomalaisissa ja amerikkalaisissa yhtyeissä, tai ovat kuuluisia soolouriltaan. Kimmo Pohjonen soittanut aiemmin muun muassa yhtyeissä Ottopasuuna, duo Pinnin Pojat sekä Ismo Alanko Säätiö. Trey Gunn ja Pat Mastelotto soittavat brittiläis-amerikkalaisessa rock-yhtyeessä King Crimson sekä duona TU-projektissaan.
Heimdall (videopeli)
Heimdall on The 8th Dayn kehittämä ja Core Designin julkaisema roolipeli. Peli on julkaistu vuonna Amigalle ja seuraavina vuosina Acorn Archimedekselle, Atari ST:lle, DOS:lle sekä Sega CD:lle.
Pelille julkaistiin seuraaja Heimdall 2.
Pelaaminen
Pelaaja liikkuu isometrisestä kuvakulmasta, mutta taistelut tapahtuvat ensimmäisen persoonan näkymästä. Pelissä on myös joukko minipelejä.
Vastaanotto
CU Amiga -lehti antoi pelille arvosanan 96% arvostelussaan.
The One -lehti antoi pelille arvosanan 92% arvostelussaan.
Grand Nocturne
Grand Nocturne on suomalainen black metal -yhtye. Se perustettiin Huittisissa vuonna 2005.
Musiikillisesti Grand Nocturne on primitiivistä ja karua black metallia. Yhtyeen sanoitukset käsittelevät epätoivoa, lohduttomuutta ja tuskaa.
Kostamuksen luonnonpuisto
Kostamuksen luonnonpuisto on Venäjän liittovaltiotason luonnonsuojelualue Karjalan tasavallassa. Se on osa suomalais-venäläistä Ystävyyden puistoa.
Kostamuksen luonnonpuisto on perustettiin 14. joulukuuta 1983 noin 480 neliökilometrin laajuisena. Se sijaitsee Kostamuksen lounaispuolella, Suomen vastaisella rajalla Kalevalan ja Mujejärven piirien alueilla. Keskeisen osan puistosta kattaa 95 neliökilometrin kokoinen Kivijärvi eli Kiitehenjärvi tai Kiitesjärvi.
Korson Veto
Korson Veto on vantaalainen urheiluseura, jonka lajeina ovat lentopallo, paini, kuntoliikunta ja aikaisemmin myös koripallo. Vedon miesten edustusjoukkue pelaa tällä hetkellä Mestaruusliigassa. Naisten edustusjoukkue pelaa lentopallon 1-sarjassa. Vedon miesten edustusjoukkue putosi lentopallon SM-liigasta kauden 2006−2007 päätteeksi, mutta nousi takaisin Suomen pääsarjaan, kun se sai kabinettipäätöksellä liigapaikan kaudeksi 2011-12. Syynä KoVen nostamiseen Mestaruusliigaan oli Salon Piivolleyn liigalisenssin menettäminen talousvaikeuksien vuoksi. Vedon paras saavutus liigassa on pronssia kaudella 2004.
Aiheesta muualla
Korson Vedon kotisivu
Middlesex (täsmennyssivu)
Middlesex voi tarkoittaa:
SAS Group
SAS Group (, omx), ose: SAS NOK) on lentoyhtiö Scandinavian Airlinesin emoyhtiö. SAS Group omistaa useita lentoyhtiöitä ja hotelleja Euroopassa.
Razan Zaitouneh
pienoiskuva|Razan Zaitouneh Razan Zaitouneh (s. 29. huhtikuuta 1977) on syyrialainen ihmisoikeusjuristi. Hän osallistui aktiivisesti Syyrian kansannousuun 2011 ja on joutunut piileskelemään sen jälkeen kun viranomaiset ovat syyttäneet häntä ulkomaiseksi agentiksi. Hänen miehensä on pidätetty. 27. lokakuuta 2011 hänelle myönnettiin Euroopan parlamentin vuoden 2011 Saharovin ajatuksenvapauspalkinto yhdessä neljän muun arabin kanssa. Aiemmin hänelle on myönnetty Anna Politkovskaja -palkinto, jonka myöntää Reach All Women in War -järjestö.
Ruoriahvenet
Ruoriahvenet eli aikaisemmalta nimeltään ruorikalat (Kyphosidae) on ahvenkaloihin kuuluva kalaheimo. Heimon lajeja tavataan kaikista lämpimistä valtameristä.
Taksonomia
Ruoriahventen heimo jaetaan viiteen alaheimoon ja yhteensä heimossa on 15 sukua ja noin 42 lajia. Toisinaan eräät alaheimoista luetaan omiksi heimoikseen Girellidae, Microcanthidae ja Scorpididae. Molekyylifylogeneettisten tutkimusten perusteella heimo ei kaikki nämä alaheimot käsittävänä välttämättä ole monofyleettinen ja muun muassa sukujen Girella, Kyphosus ja Scorpis väliset sukulaisuussuhteet ovat selvittämättä.
Anatomia
Kooltaan ruoriahvenlajit ovat noin 50–76 cm pitkiä. Ruumiinmuodoltaan ne ovat ovaalinmuotoisia kaloja. Selkäevä kaloilla on pitkä ja pyrstöevä hivenen haarautunut, evät ovat selkäevän etuosaa lukuun ottamatta suomupeitteiset. Ruoriahventen etuhampaat ovat pitkät ja kaarevat, etuhampaiden takana on kapea rivi pienikokoisempia hampaita. Ruoriahvenlajien ruuansulatuskanava on hyvin pitkä. Ruoriahventen suomut ovat pienikokoisia ja väriltään tyypillisesti harmaita tai kellertäviä. Ruumiissa on usein myös keltaisia tai sinisiä viiruja.
Elintavat
Ruoriahvenet elävät matalissa vesissä niin lähellä rannikkoa kuin kaukana avomerelläkin. Tyypillistä elinympäristöä ovat kivikkoiset alueet sekä koralliriutat ja ne liikkuvat usein parvissa. Suuria parvia ne muodostavat erityisesti lisääntymisaikaan. Kyphosinae-alaheimon ja Girella-suvun lajit ovat kasvinsyöjiä, joiden ravinto koostuu levästä. Muiden alaheimojen lajit ja Graus-suvun lajit käyttävät ravintonaan pieniä selkärangattomia eläimiä. Monet heimon lajeista ovat hyviä ruokakaloja, mutta eräillä alueilla niitä pidetään roskakaloina.
SK Slavia Praha
SK Slavia Praha on tšekkiläinen vuonna 1892 Prahassa perustettu jalkapalloseura. Jo perustamisestaan lähtien seura on ollut yhdessä AC Sparta Prahan kanssa Tšekin parhaimmistoa. Seurojen keskinäiset paikallisottelut ovatkin tunnetuimpia Tšekin jalkapallohistoriassa. Slavia Praha on voittanut useita Tšekin ja Tšekkoslovakian mestaruuksia ja kerran Mitropa Cupin. Slavia Praha pelaa kotiottelunsa Sinobo Stadiumilla Vršovicen kaupunginosassa.
Quicksilver Clouds
Quicksilver Clouds on Throes of Dawnin neljäs pitkäsoitto ja se julkaistiin viiden vuoden tauon jälkeen vuonna 2004. Yhtyeen kokoonpano on muuttunut perustajajäseniä, Koivulaa ja Heinolaa, lukuun ottamatta. Albumilla puhtaat vokaalit ovat suuressa roolissa, ja koskettimiin on otettu enemmän konemaisia soundeja mukaan.
Middlesexin piirikunta
Middlesexin piirikunta on viiden hallintoalueen nimi:
Yhdysvallat:
Jõelähtme
Jõelähtme on kunta Harjumaan maakunnassa, Virossa. Sen asukasluku on 6 425 (1.1.2018) ja pinta-ala 211 neliökilometriä. Kunta on perustettu vuonna 1816.
Väestö
Vuonna 2011 Jõelähtmen kunnassa oli 6 462 asukasta, joista 5 310 (82,2 %) oli virolaisia, 891 (13,8 %) venäläisiä ja 255 (3,9 %) muita kansallisuuksia.
Kylät ja taajamat
Kunta koostuu Kostiveren ja Loon pienkauppaloista (alevik) sekä 34 kylästä: Aruaru, Haapse, Haljava, Ihasalu, Iru, Jõelähtme, Jõesuu, Jägala, Jägala-Joa, Kaberneeme, Kallavere, Koila, Koipsi, Koogi, Kostiranna, Kullamäe, Liivamäe, Loo, Maardu, Manniva, Neeme, Nehatu, Parasmäe, Rammu, Rebala, Rohusi, Ruu, Saha, Sambu, Saviranna, Uusküla, Vandjala, Võerdla ja Ülgase. Kunnan keskuspaikka on Jõelähtmen kylä.
Loossa on yli 2 000 asukasta ja Kostiveressä yli 700 asukasta.
Saaret
pienoiskuva|Multikopteri video pronssikauden haudoista Jõelähtmessa Kuntaan kuuluu Suomenlahdella muutama pieni saari: Rammu (pinta-ala on 102,6 ha), Laiakari (0,2 ha), Allu (1,6 ha), Koipsi (34,3 ha), Rohusi (12,5 ha), Umblu (1,6 ha), Väike- eli Põhja-Malusi ja Suur- eli Lõuna-Malusi (3,1 ja 7,0 ha) sekä Vahekari (0,6 ha).
Liikenne
Valtatie 1 Tallinnasta Narvaan kulkee Jõelähtmen poikki.
Maan suurin tavarasatama, Muugan satama sijaitsee osittain Jõelähtmessä, Uuskülan alueella.
Maria Anna Mozart
thumb|200px|Lorenzonin muotokuva M. A. Mozartista vuonna [[1762.]] Maria Anna Walburga Ignatia Mozart, kutsumanimeltään Marianne ja lempinimeltään ”Nannerl”, (30. heinäkuuta 1751 Salzburg – 29. lokakuuta 1829 Salzburg) oli itävaltalainen muusikko ja Wolfgang Amadeus Mozartin isosisko. Hänen vanhempansa olivat muusikko Leopold ja Anna Maria Mozart.
Nuoruus
thumb|left|Leopold, Maria Anna ja Wolfgang Amadeus Mozart soittamassa yhdessä vuonna 1763. Maria Anna Mozart syntyi Salzburgissa Itävallassa vuonna 1751. Hänen isänsä Leopold ryhtyi opettamaan Maria Annalle klaveerin soittoa tämän ollessa seitsenvuotias, ja Maria Anna menestyi opinnoissaan niin hyvin, että vuosina 1762–1773 perhe kiersi Euroopan hoveja ja suurkaupunkeja esittelemässä Mozartin sisaruksia lapsineroina. Anna Mariaa pidettiin usein alkuaikoina veljeään parempana muusikkona, sillä hän oli taitava klaveerin ja fortepianon soitossa. Molemmat sisaruksista osasivat soittaa vaikeatakin musiikkia sekä säveltää, ja heillä oli erinomainen sävelkorva.
Marianne Mozartin ura kuitenkin pian pysähtyi, sillä hänen vanhempansa uskoivat, ettei hänen olisi enää viisasta jatkaa uraansa ollessaan avioitumisikäinen. Hänen isänsä Leopold kielsi tyttäreltään musiikin enemmän opiskelun. Sen jälkeen Maria Anna Mozart oli äitinsä kanssa kotonaan hänen isänsä kierrellessä Eurooppaa Maria Annan pikkuveljen kanssa.
Maria Anna Mozartin uskotaan myös säveltäneen musiikkia, sillä Wolfgang Mozartin kirjoittamissa kirjeissä kehutaan Maria Annan musiikkia. Wolfgang Mozartin kerrotaan myös kehuneen sisarensa säveltämää musiikkia heidän esiintyessään yhdessä. Yhtään Maria Annan säveltämää teosta ei ole ainakaan todistetusti löytynyt.
Avioliitto ja lapset
pienoiskuva|Muotokuva Maria Anna Mozartista (1785) Maria Anna halusi aina miellyttää isäänsä ja toimia tämän toiveiden mukaisesti, joten kun hänen isänsä ei hyväksynyt avioitumista Franz d’Ippoldin kanssa, Nannerl solmi 1784 järkiavioliiton 15 vuotta vanhemman Johann Baptist Franz von Berchtold zu Sonnenburgin kanssa ja luopui muusikon urasta. D´Ippoldi, jota Maria Anna oli rakastanut, oli kapteeni ja tuutori. Vaikka Maria Anna päätyikin naimaan Sonnenburgin, kerrotaan että hänen veljensä Wolfgang oli kehottanut siskoaan pitämään puoliansa heidän isäänsä vastaan ja naimaan d'Ippoldin alkuperäisten toiveidensa mukaisesti.
Maria Annan saatua ensimmäisen lapsensa Leopoldin 27. heinäkuuta 1785 hän jätti pojan Salzburgiin, jossa oli tämän synnyttänyt, jotta hänen isänsä pitäisi lapsesta huolta. Hän näki ensimmäistä lastaan vain harvoin, sillä tämä asui isoisänsä kanssa, kunnes isoisä kuoli toukokuussa vuonna 1787. Tarkkaa syytä siihen, miksi Leopold eli isoisänsä kanssa ei tiedetä, ja siitä on esitetty erilaisia teorioita.
Wolfgang Amadeus ja Maria Anna
pienoiskuva|[[Eusebius Johann Alphenin muotokuva Maria Anna ja Wolfgang Amadeus Mozartista (1763)]] Wolfgangin kerrotaan ihailleen nuorena viisi vuotta vanhempaa isosiskoaan. Hänen kerrotaan halunneen opiskella musiikkia nähtyään siskonsa soittavan isänsä kanssa. Sisarukset olivat lapsina läheisiä ja viettivät paljon aikaa yhdessä, vaikkakin kun Maria Anna lopetti isänsä ja veljensä kanssa Euroopan kiertelyn, he eivät nähneet toisiaan enää niin usein.
Wolfgangin kerrotaan säveltäneen musiikkia isosiskollensa ja lähettäneen musiikin hänelle kirjeillä heidän ollessaan erossa. Hänen kerrotaan lähettäneen sävellyksensä sisarelleen tämän kotiin St. Gilgeniin.
Tarkkaa tietoa sisarusten välisestä suhteesta heidän ollessaan aikuisia ei tiedetä, vaan on eri versioita siitä mitä heille tapahtui. Wolfgangin sanotaan olleen kiintynyt siskoonsa aikuisenakin, mutta toisen tahon mukaan sisarukset eivät olleet enää aikuisina yhteydessä toisiinsa.
Wolfgangin kuoltua joulukuussa 1791 Maria Annan sanotaan kiinnostuneen taas enemmän musiikista. Muutamia vuosia veljensä kuoleman jälkeen Maria Annan sanotaan saaneen käsiinsä veljensä elämäkerran, jonka sanotaan tuoneen Maria Annalle lisää tietoa hänen veljensä elämästä ja olotilasta.
Maria Annan tiedetään tehneen sävellyksiä, joihin isä Leopold ja veli Wolfgang Amadeus Mozart tykästyivät ja joita nämä kehuivat kirjeitse. Joskus on esitetty, että Maria olisi jopa säveltänyt joitain veljensä teoksia, mutta tälle ei löydy tutkimuksesta uskottavaa katetta, siinä missä Felix Mendelssohnin sisar julkaisi muutamia sävellyksiään miespuolisen säveltäjäveljensä nimen alla, sillä aika ei sallinut naiselle säveltäjän ammattia.
Myöhemmin
Mozartin aviomiehen kuoltua vuonna 1780 hän palasi kotikaupunkiinsa Salzburgiin lastensa kanssa. Hän toimi musiikinopettajana palattuaan kotikaupunkiinsa.
Vuonna 1825 Maria Anna sokeutui ja hänen terveytensä oli muutenkin huono. Hän viettikin elämänsä viimeiset viisi vuotta sokeana Salzburgissa, jossa A Mozart Pilgrimage -kirjan tekijät Mary ja Vincent Novello haastattelivat häntä. Maria Anna kuoli 78-vuotiaana 29. lokakuuta 1829, ja hänet on haudattu St. Peterin hautausmaalle Salzburgiin.
Lähteet
http://www.historyandwomen.com/2010/08/maria-anna-mozart.html
https://www.theguardian.com/music/2015/sep/08/lost-genius-the-other-mozart-sister-nannerl
https://www.smithsonianmag.com/arts-culture/maria-anna-mozart-the-familys-first-prodigy-1259016/
Mike Matusow
Michael "Mike" Matusow (s. 30. huhtikuuta 1968, Los Angeles Kalifornia) on yhdysvaltalainen pokeriammattilainen. Matusow tunnetaan lempinimellä "The Mouth" (suu), koska hän rakastaa puhumista pelipöydässä. Menestyksensä ohella hänet tunnetaan tekemistään virheistä (joista käytetään englannin kielessä termejä "Matusow Meltdowns" ja "Matusow Blowups") tärkeissä jaoissa. Tällaiset virheet pudottavat hänet usein jatkosta pelien ratkaisevilla hetkillä. Pokerimaailmassa Matusowia sekä rakastetaan että pilkataan.
Matusow on nelinkertainen World Series of Poker -voittaja ja hän voitti myös vuoden 2005 World Series of Poker Tournament of Champions -turnauksen. WSOP:n pääturnauksessa hän on parhaimmillaan sijoittunut kuudenneksi (2001).
Vuonna 2009 Matusow julkaisi omaelämäkertansa Check-Raising the Devil (toim. Amy Calistri ja Tim Lavalli, Cardoza, ISBN 978-1580422611).
Varhaiset vuodet
Matusow kärsi koulukiusaamisesta eikä käynyt collegea. Hän yritti työskennellä automekaanikkona, muttei suorittanut työhön tarvittavia opintoja loppuun. Myöhemmin hän työskenteli perheensä huonekaluliikkeessä.
Matusow aloitti 18-vuotiaana pokerin peluun peliautomaateilla Maximin kasinolla. Vuonna 1989 Steve Samaroff -niminen pokeriammattilainen opetti hänelle Texas hold'emin. Matusow työskenteli myös jakajana ennen ammattilaisuuttaan.
World Series of Poker
Vuoden 1998 World Series of Pokerissa Matusow maksoi kolmanneksen Scotty Nguyenin osallistumismaksusta satelliittiturnaukseen, josta oli mahdollista päästä WSOP:n 10 000 dollarin no limit texas hold 'em -päätapahtumaan. Nguyen voitti koko turnauksen ja antoi Matusowille korvauksena 333 333 dollaria.
Vuonna 2001 Matusow oli pääturnauksen kuudes. Matusow väittää, että ratkaisukäsi oli se, jossa tuleva mestari Carlos Mortensen bluffasi häntä, mutta jossa hän ei uskaltanut luottaa vaistoihinsa ja maksaa.
Vuoden 2004 pääturnauksesta Matusow muistetaan sanallisesta hyökkäyksestään tulevaa mestaria Greg Raymeria vastaan ennen putoamistaan kisasta sijalla 87. Seuraavana vuonna Matusow oli yhdeksäs ansaiten miljoona dollaria. Muutamaa kuukautta myöhemmin hän voitti jälleen miljoona dollaria World Series of Poker Tournament of Champions -turnauksessa. Samassa kisassa seuraavana vuonna hän oli kolmas.
Muut turnaukset
Lokakuussa 2004 UltimateBet Aruba Classic -turnauksessa Matusow selviytyi ensi kertaa World Poker Tourin (WPT) finaalipöytään. Hän ansaitsi kolmostilastaan 250000 dollaria. Vuonna 2006 WPT Bad Boys of Poker II -kisassa hän oli toinen.
Matusow voitti Poker Superstars -kutsuturnauksen kolmannella tuotantokaudella. Hän on pelannut monissa television pokeriohjelmissa kuten High Stakes Pokerin toisella,kolmannella ja neljännellä tuotantokaudella ja Poker After Darkin ensimmäisellä,toisella ja kolmannella tuotantokaudella.
Syyskuussa 2006 Matusow pelasi ensi kerran European Poker Tourilla (EPT) Barcelonassa, mutta putosi turnauksesta jo ensimmäisen pelipäivän jälkeen. Heinäkuussa 2007 Matusow oli toinen WPT:n Bellagio Cup III:ssa ansaiten 671 320 dollaria.
Matusow edusti Full Tilt Poker -nettipokerihuonetta.
Heinäkuussa 2018 Matusowin pokeriuran turnauspalkkiot ylittivät 9,4 miljoonaa dollaria.
Heikki Salmela
Ura
Salmela aloitti ravintola-alalla 15-vuotiaana keittiöharjoittelijana. Hän työskenteli myös putkiliike Raidassa ”juoksupoikana”. Vuonna 1966, ollessaan 19-vuotias, hän perusti Naantaliin ensimmäisen yrityksensä, kahvila-grillikioskin. Ensimmäisen Hesburgerin hän perusti Turkuun vuonna 1980. Salmela myi ketjun vuonna 1988, mutta osti sen takaisin vuonna 1991.
Salmela oli mukana talousvaikeuksista kärsineen Söder Airlines -yhtiön hallituksessa vuonna 2004, mutta jätti hallitustyöskentelyn, sillä hänellä ”ei ole ymmärrystä lentämisestä”. Salmela oli mukana myös turkulaisessa Caribia-kylpylässä, mutta myi kylpylän loppuvuodesta 2006 tanskalaiselle kiinteistösijoitusyhtiö Property Groupille. Salmela osti Turun keskustassa Aurajoen varrella sijaitsevan Marina-hotellin vuonna 2002.
Salmela on sanonut vuonna 2016, että sosiaaliturva heikentää työmotivaatiota, ja hänen mukaansa opiskelu 30-vuotiaaksi on hukkaan heitettyä aikaa. Hän on moittinut Ylen haastattelussa ”turhia ja tehottomia yksilöitä”.
Salmela on kertonut näkemyksiään muissa vuoden 2016 haastatteluissa. Hänen mukaansa vain puhdas markkinatalous voi nostaa Suomen suosta. Salmela ehdotti, että työsopimusten yleissitovuus puretaan ja palkat määrittäisi suoraviivainen kysynnän ja tarjonnan laki ja työehdot määritettäisiin työpaikkakohtaisesti. Hesburger on joutunut kannattavuusongelmiin Salmelan mukaan ainoastaan henkilöstökustannusten kasvun vuoksi. Lisäksi Salmela moitiskeli yritystukia ja muitakin tukia ja avustuksia.
Keväällä 2020 Salmela vaati hallitukselta koronavirusepidemian vuoksi yritysten pelastuspakettia. Salmelan mukaan valtion pitäisi ottaa 15–20 miljardia velkaa, jolla kuitataan kaikki yritysten tappiot, jotta ne voivat myöhemmin jatkaa toimintaansa normaalisti.
Kesäkuussa 2021 Salmela osti osan Alfa-tv:stä.
Yritys
Hesburger on Suomen Asiakastieto Oy:n antamien tietojen mukaan Suomen suurin hampurilaisketju sekä liikevaihdoltaan että toimipaikkojensa lukumäärältä. Nykyään Salmela on keskittynyt jätevesien puhdistamiseen Clewer-yhtiössä, jossa hän toimii hallituksen puheenjohtajana.
Perhe
Arvopaperi-lehti arvioi vuonna 2021, että Salmelan ja tämän perheen kokonaan omistamien Hes-Pro ja Burger-In -yhtiöiden kokonaisarvo olisi noin 109 miljoonaa euroa.
Linkomiehen hallitus
Linkomiehen hallitus oli Edwin Linkomiehen johtama koalitiohallitus, joka työskenteli 5. maaliskuuta 1943 – 8. elokuuta 1944 yhteensä 522 päivän ajan. Hallituksen muodostivat Maalaisliitto, Kokoomus, Edistyspuolue, SDP ja RKP. Järjestyksessään Linkomiehen hallitus oli Suomen 26. hallitus.
Edellinen pääministeri Jukka Rangell jätti Suomessa vakiintuneen käytännön mukaisesti hallituksensa eronpyynnön vuoden 1943 presidentinvaalin jälkeen. Presidentti Risto Ryti harkitsi aluksi pääministerin paikalle Suomen Berliinin-lähettilästä Toivo Kivimäkeä. Maalaisliitto tarjosi hallituksen muodostajaksi Kansallis-Osake-Pankin johtokunnan jäsentä Tyko Reinikkaa, jota myös SDP:n eduskuntaryhmä asettui tukemaan, mutta asia kaatui Rytin ja valtiovarainministeri Väinö Tannerin vastustukseen. Tämän jälkeen Ryti pyysi Tanneria taivuttamaan sosialidemokraatit eduskunnan varapuhemiehen Edwin Linkomiehen taakse, mutta nämä vierastivat kokoomuslaista pääministeriä. Tannerin ehdotuksesta SDP asetti pääministeriehdokkaakseen eduskunnan puhemiehen Väinö Hakkilan. Hakkilan pääministeriys kariutui Maalaisliiton kielteiseen kantaan, minkä jälkeen presidentti Ryti nimitti hallituksen muodostajaksi Edwin Linkomiehen.
Edwin Linkomies oli alun perin aikonut muodostaa hallituksensa samalle pohjalle kuin sen edeltäjä oli rakentunut. Linkomiehen mukaan ulkomaille oli tällä tavoin annettava kuva täysin yksimielisestä Suomen kansasta. Isänmaallinen kansanliike, jota oli Rangellin hallituksessa edustanut puolueen johtomiehiin kuulunut Vilho Annala, oli kuitenkin jo etukäteen ilmoittanut, ettei puolue aikonut olla osallisena sellaisessa hallituksessa, jossa edellisen hallituksen sosiaaliministeri, SDP:n Karl-August Fagerholm olisi jäsenenä. IKL:n mukaan Fagerholm oli hallituksen "musta lammas", joka ajoi täysin päinvastaista politiikkaa kuin IKL piti oikeana. Valtiovarainministeri Väinö Tanner puolestaan huomautti, ettei hän hyväksynyt IKL:n sanelua siitä, kuka sosialidemokraatti olisi kelvollinen hallitukseen ja kuka ei. SDP:n eduskuntaryhmä asetti kynnyskysymykseksi puolueen osallistumiselle hallitukseen sen, että kaikki edellisen hallituksen sosialidemokraattiset ministerit ovat mukana myös uudessa hallituksessa. Tämän jälkeen Linkomies jätti IKL:n hallituksen ulkopuolelle, mitä hän piti hallituksen toimintakyvyn kannalta jälkeenpäin vain myönteisenä. Puolustusministerinä jatkoi kenraali Rudolf Walden, jota pidettiin puolustusvoimien ylipäällikön marsalkka Mannerheimin luottomiehenä ja joka oli myös Linkomiehen mielestä ainoa ajateltavissa oleva henkilö tälle paikalle. Saksalaismieliset ulkoministeri Rolf Witting ja sisäministeri Toivo Horelli siirrettiin sivuun ja heidän tilalleen Linkomiehen hallitukseen tulivat Henrik Ramsay ja Leo Ehrnrooth.
Marraskuussa 1943 sosiaaliministeri K.-A. Fagerholm piti Helsingin ruotsalaisen työväenyhdistyksen Norjan hyväksi järjestämässä myötätuntokokouksessa puheen, jossa hän tuomitsi voimakkain sanoin saksalaisten miehitysviranomaisten Norjassa suorittamat vastarintataistelijoiden teloitukset. Ruotsinkielinen iltapäivälehti Svenska Pressen julkaisi otteita Fagerholmin puheesta vastoin sensuurin määräyksiä, mistä aiheutui vakava välikohtaus Suomen ja Saksan suhteissa. Saksan Helsingin-lähettiläs Wipert von Blücher esitti asian vuoksi ulkoministeri Henrik Ramsaylle suuttumuksensa ja raportoi siitä myös Berliiniin, minkä jälkeen Saksa uhkasi Suomea elintarvikeavun lopettamisella. Fagerholm tarjoutui eroamaan kohun vuoksi hallituksesta ja hänelle myönnettiinkin ero joulukuussa 1943.
Simonkatu
pienoiskuva|Katu kuvattuna Simonkatu 8:sta. pienoiskuva|Simonkatu kuvattuna Sokoksen katolta. Vasemmalla [[Forum (kauppakeskus Helsingissä)|Forum ja oikealla Lasipalatsi.]] Simonkatu on lyhyt poikkikatu Mannerheimintien ja Annankadun välissä Helsingin ydinkeskustassa. Se kulkee ilmansuunnassa koillisesta lounaaseen. Mannerheimintien toisella puolella katulinjaus jatkuu päärautatieaseman suuntaan Kaivokadun nimisenä. Katu on saanut nimensä kaupungininsinööri Simon Grönlundin mukaan.
Simonkadun ainoa poikkikatu – Yrjönkatu – lähtee kadun puolivälin jälkeen kaakkoon päin. Kampin vuonna 2009 valmistunut raitiotie kulkee Mannerheimintieltä Simonkatua pitkin Urho Kekkosen kadulle ja Fredrikinkadulle.
Rakennuksia Annankadun suuntaan
Forumin kauppakeskus (Simonkatu 2–4; valmistunut vuonna 1986, arkkitehdit Kari Hyvärinen, Kaarlo Leppänen, Jaakko Suihkonen ) sijaitsee Mannerheimintien kulmassa mäkeä ylös mentäessä vasemmalla puolella, oikealla puolella on Lasipalatsi ja Helsingin vanha linja-autoasema. Vanhan linja-autoaseman ja Simonkadun välissä on ramppi Forumin maanalaiseen parkkiluolastoon.
Forumin vieressä Simonkatu 6:ssa on Jussi ja Toivo Paatelan suunnittelema, vuonna 1921 valmistunut Maalaistentalo, Pellervo-seuran ja Maa- ja metsätaloustuottajain Keskusliiton omistama rakennus. Siinä on toiminut 90 vuoden ajan muun muassa MTK:n päätoimisto, Maaseudun Tulevaisuuden toimitus sekä aikanaan myös muiden pellervolaiseen osuusliikkeeseen kytkeytyneiden yritysten ja organisaatioiden tiloja. Yleisradion ensimmäinen studio sijaitsi Maalaistentalossa 1920-luvulla. Simonkatu 6:ssa aloitti toimintansa vuonna 1889 myös Paischeffin huonekaluliike, joka oli aikansa kuuluisin ja menestynein huonekalujen jälleenmyyjä Suomessa.
Simonlinna (Simonkatu 12) Annankadun kulmassa on Väinö Vähäkallion suunnittelema, vuonna 1925 valmistunut liike- ja toimistotalo.
Scandic Hotel Simonkenttä (Simonkatu 9) sijaitsee Simonkadun pohjoisreunassa Annankadun risteyksessä. Sen paikalla oli vuosina 1876–1929 käytettyjen vaatteiden kauppakojualue Narinkka ja myöhemmin 1960-luvulta lähtien linja-autojen päätepysäkkialue Simonkenttä, josta lähtivät muun muassa Haagaan ja Konalaan johtaneet linjat.
Pakistanin historia
Pakistanin historiaa voidaan jäljittää muinaisen Indus-kulttuurin aikakaudelle, kolmannelle vuosituhannelle eaa. Indus-kulttuurin aikakauden jälkeen alueelle vaelsivat arjalaiset heimot, joiden puhumasta sanskritin kielestä polveutuvat nykyisin Pakistanissa puhutut urdun, punjabin ja sindhin kielet. Islam levisi nykyisen Pakistanin alueelle 900–1100-luvuilla ja hindulaiset hallitsijat saivat väistyä islamilaisten hallitsijoiden tieltä. Voimakkain Pakistanin ja Intian aluetta hallinnut muslimivaltio oli 1500-luvulla muodostunut Suurmogulien valtakunta. Mogulivallan jälkeen Intiaa hallitsi brittiläisten siirtomaavalta.
Käsite Pakistan syntyi siirtomaavallan aikana 1930-luvulla, kun maassa syntyi ajatus oman muslimivaltion perustamisesta. Brittiläisessä Intiassa syntyneet levottomuudet hinduväestön ja muslimiväestön kesken johtivat siihen että brittien vetäydyttyä maasta Intia jaettiin muslimienemmistöiseen Pakistaniin ja hinduenemmistöiseen Intiaan vuonna 1947.
Esihistoria
Varhaisimmat merkit ihmisasutuksesta nykyisen Pakistanin alueelta on ajoitettu 400 000 – 500 000 vuoden päähän paleoliittiselle kaudelle. Ajanjaksolta on löydetty useita kivityökaluja ympäri Etelä-Aasia, mutta varhaisista kulttuureista tiedetään hyvin vähän.
Varhaisimpia merkkejä maanviljelyksen harjoittamisesta Etelä-Aasiassa on löydetty nykyisen Pakistanin Belutšistanista Mehrgarhin arkeologiselta alueelta. Mehrgarhin asukkaat rakensivat talonsa savitiilistä sekä valmistivat saviastioita ja kivi- ja luuesineitä. He pitivät myös karjaa ja kasvattivat vuohia, nautoja ja lampaita.
Indus-kulttuuri
pienoiskuva|[[Mohenjo-Daron arkeologinen alue sijaitsee Sindhissä.]] Maanviljelysyhteisöjä alkoi muodostua 3000-luvulla eaa. etenkin Indusjoen laaksoon. Tämä johti varhaisen kaupunkikulttuurin kehittymiseen, joka nykyisin tunnetaan Indus-kulttuurina eli Harappa-kulttuurina. Sen keskuksia olivat Harappan ja Mohenjo-daron kaupungit nykyisen Pakistanin alueella. Tämän varhaisen sivilisaation olemassaolo löydettiin 1920-luvulla. Indus-kulttuurilla oli kirjoitusjärjestelmä ja monipuolinen sosiaalinen ja taloudellinen järjestelmä. Harappan ja Mohenjo-daron lisäksi on löydetty useita muita pienempiä ja todennäköisesti toisiinsa yhteyksissä olleita alueita, joita oli Himalajan juurelta itään Intian Punjabiin ja Gujaratiin ja länteen Belutšistaniin. Indus-kulttuuri levittäytyi näin huomattavasti Indus-joen laaksoa laajemmalle alueelle.
Indus-kulttuuria ylläpiti maataloustuotteiden ylijäämä ja laaja kaupankäynti. Alueen asukkaat kävivät kauppaa mesopotamialaisten kanssa. Talot rakennettiin tiilistä ja kaupungit oli varustettu viemärijärjestelmillä. Tavallinen kansa asui kaupungissa, kun taas hallitseva eliitti asui linnoituksissa. Mohenjo-daron ja Harappan yhteiskuntaa johti papisto.